CELEX: C2004/284/22
Language: lt
Date: 2004-11-20 00:00:00
Title: Byla C-415/04 Hoge Raad der Nederlanden 2004 m. rugsėjo 24 d. nutartimi pateiktas prašymas priimti prejudicinį sprendimą byloje Staatssecretaris van Financiën prieš Stichting Kinderopvang Enschede

20.11.2004   
            
            
               LT
            
            
               Europos Sąjungos oficialusis leidinys
            
            
               C 284/11
            
         Hoge Raad der Nederlanden 2004 m. rugsėjo 24 d. nutartimi pateiktas prašymas priimti prejudicinį sprendimą byloje Staatssecretaris van Financiën prieš Stichting Kinderopvang Enschede
   (Byla C-415/04)
   (2004/C 284/22)
   Hoge Raad der Nederlanden (Olandija) 2004 m. rugsėjo 24 d. nutartimi kreipėsi į Europos Bendrijų Teisingumo Teismą su prašymu, kurį Sekretoriatas gavo 2004 m. rugsėjo 29 d., priimti prejudicinį sprendimą byloje Staatssecretaris van Financiën prieš Stichting Kinderopvang Enschede.
   Hoge Raad der Nederlanden prašo Teisingumo Teismo atsakyti į šį klausimą:
   Ar Šeštosios Tarybos direktyvos (1) 13 straipsnio A dalies 1 punkto g, h ir i papunkčiai reiškia, kad suteiktos tarpininkavimo paslaugos, nurodytos pirmiau, susijusios su ikimokyklinio amžiaus vaikų ir moksleivių nepamokinės veiklos metu priežiūra priimančių tėvų namuose, vienos ar daugiau šių nuostatų prasme turi būti laikomos paslauga?
   
      (1)  OL L 145, 1977 6 13, p. 1– 40 .